**30 august 2022**

**Comunicat de presă**

**AJOFM DOLJ sprijina angajatorii care doresc sa organizeze programe de ucenicie**

Agentia Județeană pentru Ocuparea Forței de Muncă Dolj vine în sprijinul angajatorilor care doresc să organizeze programe de ucenicie la locul de muncă prin acordarea de subvenții din bugetul asigurărilor pentru șomaj. Ucenicia reprezintă formarea profesională realizată la locul de muncă în baza unui contract de ucenicie, organizată la inițiativa angajatorilor de furnizori de formare profesională autorizați în condițiile legii și se adresează pe de o parte persoanelor cu vârsta de peste 16 ani, care doresc să se concentreze pe învațare pornind de la situațiile profesionale reale, concrete cerute de practicarea unei meserii direct la locul de muncă, iar pe de altă parte se adresează angajatorilor care doresc sa își asigure personal calificat, în funcție de cerințele specifice domeniului în care activează.

Potrivit prevederilor Legii 279/2005 privind ucenicia la locul de muncă, cu modificările și completările ulterioare, angajatorul care încheie un contract de ucenicie, beneficiază, la cerere, pe întreaga perioadă de derulare a contractului, de o sumă în cuantum de 2.250 lei/lună, exceptând perioada de probă la care este supus ucenicul. Pentru a beneficia de acestă sumă, angajatorul va depune dosarul de subventie la AJOFM DOLJ in termen de 30 zile lucratoare de la expirarea perioadei de proba. Dosarul se poate aproba in max 60 zile lucratoare de la expirarea perioadei de proba.

Contractul de ucenicie este un contract individual de muncă de tip particular, încheiat pe durată determinatăde 12, 24 sau 36 de luni,în funcție de nivelul de calificare pentru care urmează să se pregatească ucenicul, respectiv nivelul 2, 3 sau 4 de calificare (stabilit conform Cadrului Național al Calificărilor aprobat prin HG nr.918/2013).

Pentru informații suplimentare cu privire la acordarea sumelor din bugetul asigurărilor pentru șomaj, angajatorii se pot adresa Agenţiei Judeţene pentru Ocuparea Forţei de Muncă Dolj din Craiova, str. Eugeniu Carada, nr.13A, tel. 0251/306 100 sau accesând [www.anofm.ro/ Persoane Fizice/](http://www.anofm.ro/%20Persoane%20Fizice/)Formare profesioanala , evaluare si certificare competente, ucenicie si stagiu.

**Agenţia Judeţeană pentru Ocuparea Forţei de Muncă Dolj**